CELEX: 32021D2073
Language: hu
Date: 2021-11-25 00:00:00
Title: A Tanács (KKBP) 2021/2073 határozata (2021. november 25.) a Vegyifegyver-tilalmi Szervezet (OPCW) operatív hatékonysága műholdas képalkotás révén történő javításának támogatásáról

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 421/65
               
            
         A TANÁCS (KKBP) 2021/2073 HATÁROZATA
         (2021. november 25.)
         a Vegyifegyver-tilalmi Szervezet (OPCW) operatív hatékonysága műholdas képalkotás révén történő javításának támogatásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát (a továbbiakban: az uniós stratégia), amelynek III. fejezete tartalmazza az ilyen fegyverek elterjedése elleni küzdelemre irányuló intézkedések jegyzékét.
                  
               
                     (2)
                  
                  
                     Az uniós stratégia hangsúlyozza a vegyi fegyverek kifejlesztésének, gyártásának, felhalmozásának és használatának tilalmáról, valamint megsemmisítéséről szóló egyezmény (CWC) és a Vegyifegyver-tilalmi Szervezet (OPCW) meghatározó szerepét egy vegyi fegyverektől mentes világ megteremtésében. Az uniós stratégia célkitűzései kiegészítik az OPCW által, a CWC végrehajtására vonatkozó felelősségével összefüggésben követett célokat.
                  
               
                     (3)
                  
                  
                     A Tanács 2004. november 22-én elfogadta az OPCW tevékenységeinek támogatásáról szóló 2004/797/PESC együttes fellépést (1). Az említett együttes fellépést – annak hatályvesztését követően – a 2005/913/KKBP tanácsi együttes fellépés (2) követte, amelyet a 2007/185/KKBP együttes tanácsi fellépés (3) követett. A 2007/185/KKBP együttes fellépést a 2009/569/KKBP (4), a 2012/166/KKBP (5), a 2013/726/KKBP (6), a (KKBP) 2015/259 (7), a (KKBP) 2017/2302 (8), a (KKBP) 2017/2303 (9), a (KKBP) 2019/538 (10) és a (KKBP) 2021/1026 tanácsi határozat (11) követte.
                  
               
                     (4)
                  
                  
                     A (KKBP) 2017/2303 határozat többek között arról rendelkezett, hogy az OPCW számára támogatást kell nyújtani a célból, hogy hozzáférjen az Európai Unió Műholdközpontja (SatCen) által biztosított műholdas képalkotáshoz és képelemzéshez.
                  
               
                     (5)
                  
                  
                     A Tanács 2018. december 10-én elfogadta a (KKBP) 2018/1943 határozatot (12), amelyben a (KKBP) 2017/2303 határozat végrehajtási időszakának tizenkét hónappal történő, költségmentes meghosszabbításáról rendelkezett.
                  
               
                     (6)
                  
                  
                     A Tanács 2019. december 9-én elfogadta a (KKBP) 2019/2112 határozatot (13), amelyben a (KKBP) 2017/2303 határozat végrehajtási időszakának további tizenkét hónappal történő, költségmentes meghosszabbításáról rendelkezett.
                  
               
                     (7)
                  
                  
                     A (KKBP) 2017/2303 határozat végrehajtása révén az OPCW támaszkodni tud a SatCen képelemzése által a missziótervezéshez és az információelemzéshez egyaránt biztosított egyedi információkra.
                  
               
                     (8)
                  
                  
                     A (KKBP) 2017/2303 határozat végrehajtási időszakának végét követően az OPCW megbízatásában ellátott tevékenységek és missziók támogatása érdekében a SatCen által továbbra is biztosított műholdas képalkotás és képelemzés révén fokozni kell az OPCW operatív hatékonyságát,
                  
               ELFOGADTA EZT A HATÁROZATOT:
         
            1. cikk
            
               (1)   Az uniós stratégia bizonyos elemeinek azonnali és gyakorlati alkalmazása céljából az Unió támogatja az OPCW arra irányuló projektjét, hogy a SatCen által biztosított műholdas képalkotás és képelemzés révén a következő célkitűzések érdekében javítsa operatív hatékonyságát:
               
                           —
                        
                        
                           a tényekkel való alátámasztásnak, illetve a megállapítások megerősítésének forrásául szolgáló képelemzés révén az OPCW azon képességének bővítése, hogy támogatni tudja az OPCW megbízatásában ellátott tevékenységeket (a nyilatkozatokat értékelő csoportot, a tényfeltáró missziót, a vizsgálati és azonosítási csoportot stb.), és
                        
                     
                           —
                        
                        
                           a biztonság és az ellenőrzések pontosságába vetett bizalom fokozása érdekében célzott képelemzés alkalmazása az érdeklődésre számot tartó területeken (helyszínek, útvonalak stb.), az OPCW megbízatásában ellátott missziók (a feltételezett használat esetei, a rendkívüli ellenőrzések, a technikai segítségnyújtó látogatások stb.) tervezése során.
                        
                     
            
               (2)   Az (1) bekezdéssel összefüggésben az OPCW projektjének az Unió által támogatott, az uniós stratégia III. fejezetében meghatározott intézkedéseknek megfelelő tevékenységei a következők:
               
                           —
                        
                        
                           annak lehetővé tétele, hogy az OPCW – képalkotási kapacitás révén – hatékonyan el tudja látni a megfelelő felügyeletet, továbbá biztosítani tudja a szükséges jelentéstételt az OPCW szakpolitikai döntéshozó szervei (a Végrehajtó Tanács és a Részes Államok Értekezlete) számára, és
                        
                     
                           —
                        
                        
                           annak lehetővé tétele, hogy az OPCW – képalkotási kapacitás révén – pontosan, hatékonyan és biztonságosan tudja végezni az ellenőrzési tevékenységeket, és biztosítani tudja a részes államok számára a kért támogatást.
                        
                     
            
               (3)   Az (1) bekezdésben említett projekt többek között a tényfeltáró misszió biztonságával – többek között a közúthálózat állapotával – kapcsolatos helyzetismereti termékeknek a SatCen műholdas képalkotó eszközei OPCW részére történő rendelkezésre bocsátása révén történő biztosítására vonatkozik.
            
            
               (4)   Az Unió által támogatott, a (2) bekezdésben említett tevékenységek részletes leírását a projektdokumentum tartalmazza.
            
         
         
            2. cikk
            
               (1)   E határozat végrehajtásáért az Unió külügyi és biztonságpolitikai főképviselője (a továbbiakban: a főképviselő) felel.
            
            
               (2)   Az 1. cikkben említett projekt technikai végrehajtását az OPCW Technikai Titkársága (a továbbiakban: a Technikai Titkárság) végzi. Az említett feladatot a főképviselő felügyelete alatt és ellenőrzése mellett látja el. A főképviselő e célból megköti a szükséges megállapodásokat a Technikai Titkársággal.
            
         
         
            3. cikk
            
               (1)   Az 1. cikkben említett projekt végrehajtására szolgáló pénzügyi referenciaösszeg 1 593 353,22 EUR.
            
            
               (2)   Az (1) bekezdésben meghatározott összeggel finanszírozott kiadásokat az Unió általános költségvetésére alkalmazandó eljárásoknak és szabályoknak megfelelően kell kezelni.
            
            
               (3)   A (2) bekezdésben említett kiadások megfelelő kezelését a Bizottság felügyeli. E célból megköti a szükséges megállapodást a Technikai Titkársággal. E megállapodásban rendelkezni kell arról, hogy a Technikai Titkárságnak biztosítania kell az uniós hozzájárulás láthatóságát, arányosan annak mértékével, valamint meg kell határoznia a szinergiák kialakításának elősegítésére és a tevékenységek közötti átfedések elkerülésére irányuló intézkedéseket.
            
            
               (4)   A Bizottság törekszik arra, hogy a (3) bekezdésben említett megállapodást e határozat hatálybalépését követően mielőbb megkösse. A Bizottság tájékoztatja a Tanácsot az ennek során felmerülő bármely nehézségről és a megállapodás megkötésének dátumáról.
            
         
         
            4. cikk
            A főképviselő a Technikai Titkárság által készített rendszeres jelentések alapján beszámol a Tanácsnak e határozat végrehajtásáról. A főképviselő jelentései képezik a Tanács által végzett értékelés alapját. A Bizottság tájékoztatást nyújt az 1. cikkben említett projekt pénzügyi vonatkozásairól.
         
         
            5. cikk
            
               (1)   Ez a határozat az elfogadásának napján lép hatályba.
            
            
               (2)   Ez a határozat a 3. cikk (3) bekezdésben említett megállapodás megkötésének napját követő 48 hónap elteltével hatályát veszti. Azonban, ha az említett időpontig nem kerül sor a szóban forgó megállapodás megkötésére, ez a határozat a hatálybalépését követő hat hónap elteltével hatályát veszti.
            
         
         
            Kelt Brüsszelben, 2021. november 25-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  Együttes fellépés 2004/797/PESC (2004. november 22.) az OPWC-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 349., 2004.11.25., 63. o.).
         
            (2)  A Tanács 2005/913/KKBP együttes fellépése (2005. december 12.) az OPWC-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 331., 2005.12.17., 34. o.).
         
            (3)  A Tanács 2007/185/KKBP együttes fellépése (2007. március 19.) az OPWC-nek a tömegpusztító fegyverek elterjedése elleni EU-stratégia végrehajtásának keretében folytatott tevékenységeinek támogatásáról (HL L 85., 2007.3.27., 10. o.).
         
            (4)  A Tanács 2009/569/KKBP határozata (2009. július 27.) a Vegyi Fegyverek Betiltása Szervezete [helyesen: Vegyifegyver-tilalmi Szervezet] (OPCW) tevékenységeinek a tömegpusztító fegyverek elterjedése elleni EU-stratégia végrehajtásának keretében történő támogatásáról (HL L 197., 2009.7.29., 96. o.).
         
            (5)  A Tanács 2012/166/KKBP határozata (2012. március 23.) a Vegyi Fegyverek Betiltása Szervezete [helyesen: Vegyifegyver-tilalmi Szervezet] (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 87., 2012.3.24., 49. o.).
         
            (6)  A Tanács 2013/726/KKBP határozata (2013. december 9.) a 2118 (2013) sz. ENSZ BT-határozatnak és az OPCW Végrehajtó Tanácsa EC-M-33/Dec 1 határozatának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2013.12.10., 41. o.).
         
            (7)  A Tanács (KKBP) 2015/259 határozata (2015. február 17.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 43., 2015.2.18., 14. o.).
         
            (8)  A Tanács (KKBP) 2017/2302 határozata (2017. december 12.) a korábbi líbiai vegyifegyver-raktározó létesítményben elvégzendő tisztítási-ártalmatlanítási műveletek segítése céljából a Vegyifegyver-tilalmi Szervezet (OPCW) által folytatott tevékenységeknek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 329., 2017.12.13., 49. o.).
         
            (9)  A Tanács (KKBP) 2017/2303 határozata (2017. december 12.) az Egyesült Nemzetek Biztonsági Tanácsa 2118 (2013) sz. határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról (HL L 329., 2017.12.13., 55. o.).
         
            (10)  A Tanács (KKBP) 2019/538 határozata (2019. április 1.) a Vegyifegyver-tilalmi Szervezet (OPCW) tevékenységeinek a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 93., 2019.4.2., 3. o.).
         
            (11)  A Tanács (KKBP) 2021/1026 határozata (2021. június 21.) a Vegyifegyver-tilalmi Szervezet (OPCW) kiberbiztonságra és -rezilienciára és információvédelemre vonatkozó programjának a tömegpusztító fegyverek elterjedése elleni uniós stratégia végrehajtásának keretében történő támogatásáról (HL L 224., 2021.6.24., 24. o.).
         
            (12)  A Tanács (KKBP) 2018/1943 határozata (2018. december 10.) az Egyesült Nemzetek Biztonsági Tanácsa 2118 (2013) sz. határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról szóló (KKBP) 2017/2303 határozat módosításáról (HL L 314., 2018.12.11., 58. o.).
         
            (13)  A Tanács (KKBP) 2019/2112 határozata (2019. december 9.) az Egyesült Nemzetek Biztonsági Tanácsa 2118 (2013) sz. Határozatának és az OPCW Végrehajtó Tanácsa szíriai vegyi fegyverek megsemmisítéséről szóló EC-M-33/Dec 1 határozata folytatódó végrehajtásának a tömegpusztító fegyverek elterjedése elleni uniós stratégia végrehajtása keretében történő támogatásáról szóló (KKBP) 2017/2303 határozat módosításáról (HL L 318., 2019.12.10., 159. o.).
      
      
         
            MELLÉKLET
            PROJEKTDOKUMENTUM
            Az OPCW operatív hatékonysága műholdas képalkotás révén történő javításának támogatása
            1.   Háttér
            
            Az OPCW elemzési folyamatai megkövetelik a rendelkezésre álló legmegbízhatóbb módon szolgáltatott, bizonyító erejű információk megerősítését és ellenőrzését. Noha a műholdas képalkotás nem a bizonyító erejű információk egyetlen forrása, olyan mutatókkal és megerősítéssel szolgálhat, amelyek más forrásokból nem állnak rendelkezésre, így értékes analitikai betekintést nyújthat, amely felhasználható a vegyifegyver-tilalmi egyezmény (CWC) teljes körű végrehajtásának biztosításához. Ehhez kulcsfontosságú az elegendő intézményi kapacitás, a képalkotás és a képelemzés továbbá elősegítheti a missziók részletesebb és alaposabb megtervezését, a bevetett csapatok biztonsági kockázatainak csökkentését, valamint a költséghatékonyabb ellenőrzéshez szükséges bizonyító erejű információkat és elemzéseket.
            Az OPCW a (KKBP) 2017/2303 tanácsi határozat végrehajtása során azokra az egyedülálló információkra támaszkodott, amelyeket a SATCEN képelemzése biztosít a missziók tervezéséhez és az információelemzéshez. A műholdas képalkotás segítette az OPCW arra irányuló erőfeszítéseit, hogy alaposabb tanúkihallgatásokat végezzen, megerősítse a tanúvallomásokat és pontosabban azonosítsa az érdeklődésre számot tartó helyeket. A Szíriai Arab Köztársaságról 2014 óta készült műholdas képek megerősítették a helyzetismeretet és a biztonságot, valamint csökkentették az OPCW helyszíni misszióinak kockázatait a meglátogatandó/megvizsgálandó helyszínek tekintetében. A képelemzésnek a műveleti tervezésbe való beépítése lehetővé tette az OPCW-csapatok számára, hogy a helyszínen finomhangolják tevékenységeiket azáltal, hogy a csapat tagjai számára közel valós idejű képeket biztosítanak a telepítésük területéről. Bebizonyosodott, hogy a képelemzés az OPCW elemzési erőfeszítéseit támogató eszköz, és a jövőben is ez lesz.
            Emellett a feltételezett használat eseteinek kivizsgálása még várat magára, mint ahogy a Végrehajtó Tanácsnak a további helyszíni látogatásokat, tényfeltáró missziókat és vizsgálatokat előíró határozatai is, amelyek továbbra is műholdas képalkotási támogatást igényelnek. A SATCEN által biztosított egyedülálló elemzési képességek lehetővé tették az OPCW megbízott csoportjai számára, hogy megerősítsék a más forrásokból származó információkat, és alaposabban elemezzék a Szíriai Arab Köztársaságban történő feltételezett használat eseteit. A műholdas képek elemzése nélkülözhetetlennek bizonyult a Szíriai Arab Köztársaságban tevékenykedő OPCW-csapatok számára. A Szíriai Arab Köztársasággal kapcsolatos, a megbízatásának részét képező tevékenységein túlmenően az OPCW a vegyi fegyverek Szíriai Arab Köztársaságon kívüli állítólagos használata esetén a műholdas képek elemzésének növekvő szerepét irányozza elő a CWC IX. cikkéhez kapcsolódó tevékenységek (konzultációk, együttműködés és tényfeltárás) végrehajtásának megkönnyítése érdekében, továbbá a vegyi fegyverekkel rendelkező államoknak a CWC-hez való esetleges jövőbeli csatlakozás esetén is.
            2.   A projekt célja
            
            2.1.   A projekt átfogó céljai
            
            A projekt átfogó célja, hogy biztosítsa a titkárság számára az ahhoz szükséges kapacitást, hogy elősegítse a CWC IX. cikkének (konzultációk, együttműködés és tényfeltárás) és az OPCW Végrehajtó Tanácsa kapcsolódó határozatainak végrehajtását olyan képi szolgáltatások biztosítása révén, amelyek kezelik a missziókkal kapcsolatos helyzetismereti hiányosságokat, mégpedig oly módon, hogy hozzájárulnak az OPCW telepítésre vonatkozó sebezhetőségének csökkentéséhez és maximalizálják az OPCW elemzési hatékonyságát.
            2.2.   Egyedi célok
            
            
                        —
                     
                     
                        A tényekkel való alátámasztásnak, illetve a megállapítások megerősítésének forrásául szolgáló képelemzés révén az OPCW azon képességének bővítése, hogy támogatni tudja az OPCW megbízatásának részét képező tevékenységeket (a nyilatkozatokat értékelő csoportot, a tényfeltáró missziót, a vizsgálati és azonosítási csoportot stb.),
                     
                  
                        —
                     
                     
                        a biztonság és az ellenőrzési pontosságba vetett bizalom növelése érdekében célzott képelemzés alkalmazása az érdeklődésre számot tartó területeken (helyszínek, útvonalak stb.), az OPCW megbízatásának részét képező missziók (a feltételezett használat esetei, a rendkívüli ellenőrzések, a technikai segítségnyújtó látogatások stb.) tervezése során.
                     
                  2.3.   Eredmények
            
            
               A várt eredmények, amelyekhez a projekt hozzájárul, a következők:
            
            
                        —
                     
                     
                        A célzott bizonyítékokkal kapcsolatos képek és elemzések felhasználása annak céljából, hogy információkkal lássák el és megerősítsék a csoportok megállapításait és ellenőrzési folyamatait,
                     
                  
                        —
                     
                     
                        a biztonsági kockázatok minimálisra csökkentése és a helyzetismeret növelése az OPCW-missziók lehető leghatékonyabb tervezésének elősegítése érdekében.
                     
                  3.   A tevékenységek leírása
            
            
               1. tevékenység – Annak lehetővé tétele, hogy az OPCW – képalkotási kapacitás révén – hatékonyan el tudja látni a megfelelő felügyeletet, és biztosítani tudja a szükséges jelentéstételt az OPCW döntéshozatali szervei (a Végrehajtó Tanács és a Részes Államok Értekezlete) számára
            
            
               E tevékenység célja, hogy képek és képelemzések révén biztosítsa az OPCW számára az ahhoz szükséges kapacitást, hogy információkat nyújtson a bizonyítékok elemzésére irányuló célzott tevékenységekhez, miközben optimalizálja az OPCW által a missziók hatékonyságának növelése és a sebezhetőség csökkentése érdekében végzett tervezést (elosztás és erőfeszítések).
            
               2. tevékenység – Annak lehetővé tétele, hogy az OPCW – képalkotási kapacitás révén – pontosan, hatékonyan és biztonságosan tudja végezni az ellenőrzési tevékenységeket, és biztosítani tudja a részes államok számára a kért támogatást
            
            
               E tevékenység a következőkre összpontosít: a részes államok által benyújtott, a CWC keretébe tartozó különböző tényfeltárási kérelmekhez (a feltételezett használat esetei, a rendkívüli ellenőrzések, a technikai segítségnyújtó látogatások stb.) kapcsolódó képi szolgáltatások – szükség szerint történő – nyújtása, valamint az OPCW által a missziók hatékonyságának növelése és a sebezhetőség csökkentése érdekében végzett tervezés (elosztás és erőfeszítések) optimalizálása.
            4.   Időtartam
            
            Az e projekten keresztül finanszírozott végrehajtás teljes becsült időtartama a megkezdéstől a lezárásig várhatóan 48 hónap.
            5.   Kedvezményezettek
            
            A projekt kedvezményezettjei az OPCW Technikai Titkárságának személyzete és csapatai, valamint a CWC végrehajtásában érdekelt felek lesznek, beleértve a részes államokat is.
            6.   Az EU láthatósága
            
            Az OPCW – észszerű biztonsági megfontolások és a projekt számára rendelkezésre álló láthatósági/kommunikációs intézkedések mellett – minden megfelelő intézkedést megtesz annak közismertté tétele érdekében, hogy e projektet az Unió finanszírozta.